După o perioadă slabă, a cucerit prima sa medalie de anvergură, un bronz, la Campionatul European din 2007 de la Gent, învingând-o în tabloul de 32 pe vicecampioana olimpică Giovanna Trillini. S-a calificat la individual la Jocurile Olimpice din 2008, unde a pierdut din nou în turul întâi cu poloneza Magdalena Mroczkiewicz. După o altă perioadă slabă, s-a calificat la individual la Olimpiada din 2012. De data asta a depășit primul tur, trecând de algerianca Anissa Khelfaoui, dar a fost eliminată în turul următor de sud-coreanca Nam Hyun-hee.